**भारत सरकार**

**सड़क परिवहन और राजमार्ग मंत्रालय**

**राज्‍य सभा**

**सोमवार, 28 जुलाई, 2014, 6 श्रावण, 1936 (शक) मौखिक प्रश्‍न सं. \*291**

**राज्यों में सड़कों के विकास के लिए धनराशि**

**\*291. श्री शान्ताराम नायक:**

क्या सड़क परिवहन और राजमार्ग मंत्री यह बताने की कृपा करेंगे कि:

(क) क्या सरकार के पास जिलों की सड़कों, राज्य राजमार्गों और ग्रामीण सड़कों के विकास के लिए वित्त-पोषण की कोई योजना है;

(ख) वे कौन-कौन सी योजनाएं हैं जिनके अन्तर्गत उक्त तीन श्रेणियों की सड़कों का वित्त-पोषण किया जाता है; और

(ग) गत तीन वर्षों के दौरान राज्य राजमार्गों, जिलों की सड़कों और ग्रामीण सड़कों के विकास के लिए गोवा को वर्ष-वार कितनी-कितनी वित्तीय सहायता प्रदान की गई है?

**उत्‍तर**

**सड़क परिवहन और राजमार्ग मंत्रालय में राज्‍य मंत्री**

**(श्री कृष्‍णपाल गुर्जर)**

**(क) से (ग)** एक विवरण सदन से पटल पर रखा जाता है ।

**‘राज्यों में सड़कों के विकास के लिए धनराशि’ के संबंध में श्री शान्ताराम नायक द्वारा 28.07.2014 को पूछे गए राज्‍य सभा मौखिक प्रश्‍न संख्‍या \*291 के भाग (क) से (ग) के उत्‍तर में उल्‍लिखित विवरण**

**---------------------------------------------------------------------------------------------------------**

(क) और (ख) यह मंत्रालय राज्‍य सड़कों (ग्रामीण सड़कों से भिन्‍न) के विकास के लिए केन्‍द्रीय सड़क निधि स्‍कीम और आर्थिक रूप से महत्‍वपूर्ण एवंम अंतर-राज्‍य सड़क सम्‍पर्क के अंतर्गत केन्‍द्रीय प्रायोजित स्‍कीमों के अंतर्गत निधि उपलब्‍ध कराता है ।

(ग) विगत प्रत्‍येक 3 वर्षों के दौरान गोवा राज्‍य को केन्‍द्रीय सड़क निधि स्‍कीम और आर्थिक रूप से महत्‍वपूर्ण एवंम अंतर-राज्‍य सड़क सम्‍पर्क के अंतर्गत राज्‍य सड़कों (ग्रामीण सड़कों से भिन्‍न) के विकास के लिए निधि के उपार्जन/आवंटन का वर्षवार ब्‍यौरा निम्‍नलिखित है:-

(राशि करोड़ रू.)

|  |  |  |
| --- | --- | --- |
| **क्र.सं.** | **वर्ष** | **निधि का उपार्जन/आवंटन** |
| 1. | 2011-12 | 6.60 |
| 2. | 2012-13 | 6.57 |
| 3. | 2013-14 | 6.35 |

\*\*\*\*\*\*